Peruslippu aikuiset 20,00 € / Lasten lippu alle 15 v. 15,00 €
Kolmen näyttelijän ja yli kolmenkymmenen roolin voimin näytelmä matkaa kahdessa kellonkiertämässä läpi armaan Kiven, Suomen kirjallisen kantaäijän koko kuvan. Kivemme nousut ja laskut käydään läpi kohdusta hautaan, unohtamatta hänen ainutlaatuisen esikuvatonta tuotantoaan.
Ylistaron Kainaston Nuorisoseura ry, Jyrkän kesäteatteri
{"fi":"Paikkavaraukset onnintupa.karikko@gmail.com tai 041 3149357","sv":"","en":""}
Taide- ja kulttuurikeskus Onnintupa -hanke tuottaa tapahtumia Lappajärvellä myös yllättäviin paikkoihin. Tiistaina 6.7. klo 18 järjestetään Kyrönniemen Alexeionilla Virret runoina ja musiikkina-konsertti. Konsertissa kuullaan vanhoja ja uusia virsiä runoina ja musiikkina. Tarinoita virsistä ja niiden tekijöistä kertoo Lapuan tuomiokirkkoseurakunnan johtava kanttori Riitta Jukkola, Virsirunot lausuu Tuija Ahola ja musiikista vastaavat Maija Perälä (saksofoni) ja Antti Purola (harmonikka). Koska paikkaan mahtuu vain rajallinen pieni yleisö, paikkavaraukset on tehtävä ennakkoon sähköpostitse onnintupa.karikko@gmail.com tai puhelimella 041 3149357. Jos varauksia tulee reilusti, esityksiä järjestetään kaksi peräkkäin. Alexeion on vanha huvimaja eli ”möljä”. Sen on suunnitellut ja rakentanut Lappajärven seurakunnan kappalainen, pastori Adolf Alexis Berger vuonna 1891. Alexeion löytyy vanhan pappilan ja Kyrönniemen leirikeskuksen/vanhainkodin takaa Lappajärven rannalta. Tapahtuma on osa Taide- ja kulttuurkeskus Onnintupa -hankkeen toimintaa. Hanke on saanut Leader-rahoitusta Aisapari ry:ltä.
Virsiä runoina ja musiikkina sekä tarinaa virsistä ja niiden tekijöistä. Tapahtumapaikkana Alexeion, pastori Bergerin rakennuttama huvimaja.
Taide- ja kulttuurikeskus Onnintupa -hanke/Kulttuuriyhdistys Karikko ry
{"fi":"Tapahtumaan ei tarvitse ilmoittautua etukäteen.","sv":"","en":""}
Katutaiteilija Kuortaneella kirjaston takana
Etelä-Pohjanmaan kulttuurin alueellinen kehittämistehtävä Kulttuurin paikka järjestää viiden eteläpohjalaiskunnan kanssa Katutaiteilija Etelä-Pohjanmaalla kiertueen, jossa taiteilija Ville Hautaluoma viettää päivän Alavudella, Kuortaneella, Vimpelissä, Lappajärvellä ja Soinissa ympärillään olevia näkymiä ja paikkoja maalaten. Kiertue jatkuu Kuortaneella kirjaston takapihalla tiistaina 6.7. noin klo 16 alkaen alkaen. Tervetuloa juttelemaan ja seuraamaan Villen työskentelyä! Katutaiteilijan maalaamista voi seurata myös Facebook-livelähetyksestä, joka tehdään Kulttuurin paikan tilille. Lisätietoja kiertueesta ja maalauskohteista löytyy Katutaiteilija Etelä-Pohjanmaalla -Facebook-tapahtumasta. Katutaiteilijakiertue on osa opetus- ja kulttuuriministeriön rahoittamaa alueellista Kulttuurin paikka –kehittämistehtävää. Tehtävää toteuttaa Etelä-Pohjanmaan liitto ja Seinäjoen kaupungin kulttuuripalvelut. Tehtävällä pyritään varmistamaan, että maaseudulla ja maaseutumaisilla alueilla on myös jatkossa mahdollisuus elää kulttuurisesti rikasta ja hyvinvointia edistävää elämää.
Katutaiteilija Etelä-Pohjanmaalla -kiertue jatkuu Kuortaneella tiistaina 6.7. klo 16 alkaen.
Kuortaneen kirjasto, Koulukuja 2, 63100 Kuortane
Kulttuurin paikka -alueellinen kehittämistehtävä ja Kuortaneen kunta
Katutaiteilija Soinissa kesäkioskin lähettyvillä
Etelä-Pohjanmaan kulttuurin alueellinen kehittämistehtävä Kulttuurin paikka järjestää viiden eteläpohjalaiskunnan kanssa Katutaiteilija Etelä-Pohjanmaalla kiertueen, jossa taiteilija Ville Hautaluoma viettää päivän Alavudella, Kuortaneella, Vimpelissä, Lappajärvellä ja Soinissa ympärillään olevia näkymiä ja paikkoja maalaten. Kiertue jatkuu Soinissa kesäkioskin ja liikenneympyrän läheisyydessä lauantaina 17.7. noin klo 10 alkaen. Tervetuloa juttelemaan ja seuraamaan Villen työskentelyä! Katutaiteilijan maalaamista voi seurata myös Facebook-livelähetyksestä, joka tehdään Kulttuurin paikan tilille. Lisätietoja kiertueesta ja maalauskohteista löytyy Katutaiteilija Etelä-Pohjanmaalla -Facebook-tapahtumasta. Katutaiteilijakiertue on osa opetus- ja kulttuuriministeriön rahoittamaa alueellista Kulttuurin paikka –kehittämistehtävää. Tehtävää toteuttaa Etelä-Pohjanmaan liitto ja Seinäjoen kaupungin kulttuuripalvelut. Tehtävällä pyritään varmistamaan, että maaseudulla ja maaseutumaisilla alueilla on myös jatkossa mahdollisuus elää kulttuurisesti rikasta ja hyvinvointia edistävää elämää.
Katutaiteilija Etelä-Pohjanmaalla -kiertue jatkuu Soinissa 17.7. klo 10 alkaen.
Kesäkioski liikenneympyrän läheisyydessä, Alajärventie, Soini
Kulttuurin paikka -alueellinen kehittämistehtävä ja Soinin kunta
RAUTAWENHO Duon muodostaa Värttinästä ja Kuunkuiskaajista tuttu Susan Aho sekä musiikin monitoimimies, muusikko, äänitaiteilija, soitinrakentaja ja musiikkiohjaaja Markojuhani Rautavaara. Yhdessä he esittävät levyjensä lauluja sekä kaikkien tuntemia ikivihreitä Markojuhani on ehtinyt pitkän uransa aikana toimia monissa eri kokoonpanoissa, mm legendaarisessa Markojuhani Rautavaaran Tanssiorkesterissa ja Capacalassa. Susan Aholta ilmestynyt levy, ensimmäinen sooloalbumi ilman Värttinä yhtyettään tai Kuunkuiskaajat duoaan. “Pieniä eleitä” levyä on kuvailtu mm. näin: “ilahduttavan moneen musiikilliseen tyylisuuntaan rönsyilevä, folkahtavan etnahtava pop-albumi”. Kaikki laulut ovat Susanin itse säveltämiä ja sanoittamia.
Susan Aho ja Markojuhani Rautavaara eli DUO RAUTAWENHO
Salla Flinkman on sielukas poprock-laulaja-lauluntekijä, joka muistetaan vahvasta lauluäänestään ja energisistä keikoistaan kitaransa kanssa. Hän on kirjoittanut lauluja sekä suomeksi että englanniksi, ja työstää parhaillaan ensimmäistä englanninkielistä albumiaan. Salla Flinkmanin musiikkia löydät Youtubesta, Spotifysta sekä muista suoratoistopalveluista. Spotify: https://bit.ly/sallaflinkman Seuraa Salla Flinkmania somessa: www.facebook.com/sallaflinkmanofficial <a href="https://l.facebook.com/l.php?u=https%3A%2F%2Fwww.instagram.com%2Fsallaflinkmanofficial%3Ffbclid%3DIwAR3WrN9mTANWfA2VJTNxVNShI6SsODcKz4n2sd8wH7uwqkd3QuF51yqpnds&h=AT1QE5FoBwR6VQai4sx0QJkT4Z_K1Ovj0ydscr26jrLiSe2ViQFNo_s7Frj-Mf06zc_b6vmDH2qzRxji4hLaOU8Yd23OhaBgadFgYLcnUuX2k4RhEGHT42CFdUjI-ZL6gw&__tn__=q&c[0]=AT1KZ1LJYy8XElK51XrrpxkYISTsnofFShzuEliDJvYPavggL8qgWPuDbdllIDyKdY0m9X9r5n9CEsI79UtdZRJdJT_Jp9zw_yCzfJ6wxbZkWyT3_Q70qGujdUlezPV0i6752DAiu8qLwz24teF-RweRLlT3OOMtBJdSPKaXuikmKRFicg">www.instagram.com/sallaflinkmanofficial
Salla Flinkman on sielukas poprock-laulaja-lauluntekijä
Teemu ja Henkka duo viihdyttää yleisöä pop, rock ja soul kappaleiden siivittämänä ja tekee hyvän boogin tilaisuuteen kuin tilaisuuteen. Tämä duo antaa 100% tyytyväisyystakuun.
Teemu ja Henkka duo viihdyttää yleisöä pop, rock ja soul kappaleiden siivittämänä
Hämes-Havusessa tiistai-iltaa tunneilmoi Marilii ja Timo. Upea pohjalainen talonpoikaistalo ja sen ympäristö luo idylliset puitteet kesäiltaan. Tilaisuus alkaa kahvittelulla kello 18.00 ja sen jälkeen konsertti kello 19.00. Kahvit sisältyy lipun hintaan. Olette kaikki lämpimästi tervetulleita! Yhteistyössä Kauhajoen kulttuuripalvelut ja esiintyjät. Huomioittehan tilaisuudessa turvallisuuden, eli osallistutte terveenä, käytätte maskia ja käsidesiä. Hämes-Havusen osoite Koskenkyläntie 312, Kauhajoki
Lauluja kesäyössä - Marilii ja Timo Kiprianoff
Lappajärveläisen taidemaalarin ja kuvaamataidon lehtorin Markku-Tapani Hakalan näyttely Minun Maisemani on esillä Taide- ja kulttuurikeskus Onnintuvalla koko heinäkuun. Torstaina 1.7. klo 18 kuullaan Markku-Tapani Hakalan taiteilijatarina ja keskustellaan hänen kanssaan taiteesta ja sen tekemisestä. Markku-Tapani on opiskellut Kankaanpään taidekoulussa ja Taideteollisessa korkeakoulussa. Ensimmäisen kerran hänen teoksiaan on ollut esillä jurytetyssä näyttelyssä Helsingissä vuonna 1973. Hän on osallistunut lukuisiin yhteis- ja ryhmänäyttelyihin Suomessa ja ulkomailla, samoin hänellä on ollut useita yksityisnäyttelyjä vuosien varrella. Hakala on toiminut taideopettajana ja kuvaamataidon lehtorina Alajärven yläasteella ja lukiossa vuosina 1974–1989 ja Lappajärven yläasteella ja lukiossa vuosina 1989–2010. Hän on myös toiminut Nelimarkka-museon tilapäisenä museonhoitajana vuosina 1980–1982. Markku-Tapani Hakala on Taidemaalariliiton, Pohjalaisen taiteilijaliitto (kunniajäsen), Viipurin taiteilijaseuran ja Seinäjoen taiteilijaseuran jäsen. Hän kuuluu taiteilijaryhmiin Non Art, Artebotnia ja Monet. Hakalalla on ollut useita luottamustoimia eri taiteilijajärjestöjen johdossa mm. Pohjalainen taiteilijaliitto, Suomen Kuvataidejärjestöjen liitto, Valtion taideteostoimikunta. Pääasialliset tekniikat, joita Markku-Tapani teoksissaan käyttää, ovat öljyväri, tussi ja puu. Onnintuvan näyttelyssä on esillä öljyvärimaalauksia, kaksi guassityötä ja yksi tussityö. Työt eivät ole olleet koskaan aikaisemmin esillä näyttelyissä. Näyttely on osa Taide- ja kulttuurikeskus Onnintupa -hankkeen toimintaa. Hanke on saanut Leader-rahoitusta Aisapari ry:ltä.
Markku-Tapani Hakalan taidenäyttely Minun Maisemani
Taide- ja kulttuurikeskus Onnintupa/Kulttuuriyhdistys Karikko ry
{"fi":"Paikkavaraukset onnnitupa.karikko@gmail.com tai 041 3149357","sv":"","en":""}
Gypsy jazz (gypsy swing, hot club jazz) syntyi 1930-luvulla Ranskassa romanikitaristi Jean "Django" Reinhardtin toimesta. Django yhdisti musiikissaan aikakaudelle tyypillisen amerikkalaisen swing-musiikin harmoniaa ja rytmiikkaa, romanimusiikin kromatiikkaa ja tunteikasta tulkintaa sekä vaikutteita klassisesta musiikista, ranskalaisista chansoneista ja musette-valsseista. Hot Club Lakeus soittaa perinteistä menevää gypsy swingiä kahden kitaran, harmonikan ja kontrabasson tulkintoina. Ohjelmistosta löytyy myös perinteisten swingjazzien lisäksi gypsy-bossaa, -boleroa ja -valssia. Harmonikkataituri Antti Purola tulkitsee tyylikkäästi myös joitakin tango- ja valssiteemoja Richard Gallianon tapaan. Hot Club Lakeuden kokoonpanossa soittavat Tuomo Övermark (kitara), Hannu Lehto (kitara), Antti Purola (harmonikka) ja Harri Mattila (kontrabasso). Tapahtumaan ei ole pääsymaksua, mutta paikkavaraukset vaaditaan koronan vuoksi. Varaukset sähköpostiin onnintupa.karikko@gmail.com tai 041 3149357. Konsertti järjestetään sään salliessa Onnituvan pihamaalla. Tapahtuma on osa Taide- ja kulttuurikeskus Onnintupa-hankkeen toimintaa. Hanke on saanut Leader-rahoitusta Aisapari ry:ltä.
Hot Club Lakeus tunnelmoi Onnintuvalla gypsy jazzin tahdissa.
Yksi Ilmajoen suosituimmista kesätapahtumista tarjoilee jälleen ruumiin ja sielun ravintoa lauantaina 7.8. klo 10-16. Haastamme ihmiset niin läheltä kuin kaukaa hyppäämään pyörän selkään ja tutustumaan yli 500-vuotiaan Ilmajoen valtakunnallisesti arvokkaaseen kulttuurimaisemaan sekä tarinoihin kulttuuriperinnön takana. Luvassa on lavatansseja, konsertteja, opastusta muistomerkeillä ja museoissa sekä avoimia ovia vanhoissa taloissa, matkailuyrityksissä ja aivan uusissa kohteissa. Nähtävää ja koettavaa siis riittää! Lapsia varten on suunniteltu aivan oma reittikartta, jonka avulla löytyy hauskaa tekemistä sekä mielenkiintoista katsottavaa perheen pienimmille. On pomppulinnaa, keppari-, ninja- ja liikennerataa, kasvomaalausta, nuijasodan taisteluareenaa sekä monenmoisia eläimiä rapsuteltavaksi ja kivoja tehtäviä ratkaistavaksi. Lastenpassia täyttämällä osallistuu arvontaan. Reitti kulkee pitkin Kyrönjoen vartta ylittäen sen seitsemästä kohtaa.Voit kiertää koko 30 kilometrin lenkin tai vain osan siitä. Lähtö Nikkolan sillalta tai pysähdyspisteiltä, joissa on jaossa reittikarttoja. Pysähdyspisteet on merkattu maastoon ilmapalloilla. Drive-in pyörähuolto palvelee matkalaisia kirkon tapulissa. ____________________________________ TÄKYJÄ LAPSILLE Namitupa | Karkkitehdas ja -myymälä, pehmistä, pomppulinna sekä muuta kivaa lapsille | Kauppatie 25 Koskenkorva museo ja Könnimuseo | Nuijasota-taisteluareena, jossa saa käydä sotaa pehmoasein, kilvin ja kypärin. Puutarhassa myös ninjarata, trampoliini, keinu sekä kanoja, marsuja ja kani | Trahteerintie 3 Yli-Lauroselan talomuseo | Yli 70 Schleich-hevosen näyttely ja kepparirata museon sisäpihalla | Museopolku 2 Jaakko Ilkan leikkipuisto | Könninkylän nuoret tekevät kasvomaalauksia. Voit myös seurata nuijapäällikön jalanjälkiä osallistavassa taideteoksessa. Lisäksi puistosta löytyy yli kuusi metriä korkea linnoitus, kaksoisvaijeriliuku, erilaisia keinuja sekä monenlaisia muita hilavitkuttimia | Asematie 5 Voimavaratila Toiska | Lapsille järjestetään omaa kesäistä puuhaa ja luomumaatilan pihapiirissä pääsee myös tapaamaan hevosia, aaseja, kissoja ja koiria | Palonkuja 10 Ilmajoen museo | Paljonko painaa vangin kahleet? Löydätkö kaksipäisen kotkan? Perinneleikkejä pihapiirissä sekä esine-etsintää ja tehtäviä museossa | Ilkantie 16 Ilkan patsas | Missä luuraa minipatsas? Löytäjille luvassa palkkio | Ilkan kenttä Vanha hautausmaa | Kuvaetsintä | Ilkan kenttä Päiväkoti Tammikuhnala | Päiväkodin pihassa liikennemaailma. Rataa voi kiertää omilla polkupyörillä tai päiväkodin potkulaudoilla | Nikkolantie 12 Ilmajoen seurakunta | Rastirata lapsille, josta jää pieni muisto mukaan. Paikalla on lastenohjaajia ja mehutarjoilu. Lähtöpaikka tapulin nurkalla | Kirkkotie 18 Lasiateljee Minna Tuohisto-Kokko | Pihapiirissä voi nähdä lehmiä ja rapsutella kissoja | Tuohistonkuja 141 Opetuspäiväkoti Pääskysaari | Avoimet ovet | Ilmajoentie 527 Perhetalo Aurinkoinen | Mehutarjoilu | Könnintie 27 B LAVATANSSIT, MUSIIKKIESITYKSET SEKÄ TAIDEKURSSI KLO 10 | Ilmajoki-opiston soittokunta esiintyy | Yli-Lauroselan talomuseon sisäpiha | Museopolku 2 KLO 10-11.30 | Sari Kauppila esittelee taidepäiväkirjoja | Palon silta | Ilkantie KLO 12-12.30 ja 13-13.30 | Ilmajoki-opiston lavatanssikurssin esitys yhdessä Reilu peli -orkesterin kanssa. Yleisö saa osallistua tansseihin | Ilkanradin parkkipaikka | Ilkantie 17 KLO 13 ja 13.30 | Musiikkia musiikkiopistolta | Lasiateljee Minna Tuohisto-Kokko | Tuohistonkuja 141 KLO 10-16 | Ilmajoki-opiston Akvarellimaalauksen kesäkurssi pe-su 6.-8.8. Ilmoittautumiset Ilmajoki-opiston opistopalveluista | Palon sillan joenranta ja Ilkanrati | Ilkantie PYSÄHDYSPISTEET JOISSA OPAS PAIKALLA KLO 10–16 Samuel Rinta-Nikkolan muistomerkki | Rinta-Nikkola oli mystikko, pelimanni, kirjojen kääntäjä sekä kyläräätäli ja merimies | Nikkolan silta Vanha Hautausmaa | Ilmajoki sai ensimmäisen kirkkonsa katolisen ajan loppupuolella. Pieni puukappeli sijaitsi vanhan hautausmaan keskellä ja se vihittiin käyttöön vuonna 1516 | Ilkan kenttä Ilkan patsas | Ilkan patsas on Ilmajoen symboli. Patsaan juuret ulottuvat kauas historiaan. Jaakko Ilkka mestattiin vuonna 1597 ja hänen ruumiinsa tuotiin silloisen Ilmajoen kirkon viereen teilattavaksi ja kansan nähtäväksi | Ilkan kenttä Santavuoren taistelun muistomerkki | Santavuoren taistelun muistomerki on kulttuuripyöräilyreitin kauimmainen piste. Nuijamiesten muistopaasi pystytettiin Piirtolankylään vuonna 1925. Paikalla käytiin 24.2.1597 Nuijasodan viimeinen taistelu, jossa kaatui tuhatkunta talonpoikaa | Kurikantie 1041 Jaakko Ilkan kotitalon muistomerkki | Myös Jaakko Ilkan kotitalon muistomerkillä pyöräilijät johdatellaan nuijapäällikön jalanjäljille. Rikas maakauppias ja Ilmajoen nimismiehenäkin toiminut Jaakko Ilkka oli isäntänä Ilkkalan talossa vuosina 1585–1597 | Ilmajoentie PYSÄHDYSPISTEET JOISSA AVOIMET OVET KLO 10–16 Tila Rahnasto | Tila Rahnasto (Tuomilehto) on ollut saman suvun hallussa tilan alusta alkaen 1300-1400 lukujen vaihteesta. Talossa on asunut isänsä kanssa itse Jaakko Ilkka lapsena vuosina 1553-66 ennen kuin he muuttivat Ilkkalaan. Päärakennus on toistasataa vuotta vanha ja remontoitu alkuperäiseen tyyliin. Talossa on tapahtumapäivänä avoimet ovet ja isäntä kertoo tilan historiasta. Myynnissä mustaviinimarjaa itse poimien | Rahnastontie 33 Sisustusiloa | Villa Rauhala on persoonallinen, vuonna 1870 rakennettu hirsitalo, jossa suunnittelutoimisto SISUSTUSILOA luo asiakkailleen uusia tiloja. Rentoudu, inspiroidu ja tutustu sisustussuunnittelijan työhön ihanassa miljöössä. Mehutarjoilu | Kirkkotie 39 Lasiateljee Minna Tuohisto-Kokko | Lasiateljeessa voi tutustua lasitaiteen maailmaan. Ilmajoen Kulttuuriyhdistys KYTÖ järjestää mehutarjoilun. Ilmajoen musiikkiopiston oppilaiden esitykset klo 13 ja klo 13.30 | Tuohistonkuja 141 Voimavaratila Toiska | Koskenkorvan kylässä sijaitsee ainutlaatuinen luomumaatila ja lämminhenkinen perheyhteisö, jonka henkeä ei voi selittää, vaan se täytyy itse kokea. Tilan asukkaat ja eläimet toivottavat kaikki vierailijat lämpimästi tervetulleiksi viettämään mukavaa kesäpäivää tilalle. Tapahtumapäivänä kesän viimeinen Kaijan Kesäkahvila avaa ovensa tarjoillen maukkaita leivoksia ja suolaisia herkkuja. Anneli Heikkisen taiteella sisustettu Willa Salmelan taidetalo on avoinna ja sinne on vapaa pääsy. Namitupa | Tiesitkö, että Ilmajoelta löytyy oma karkkitehdas, joka valmistaa ainoana Suomessa aitoja polkkakaramelleja 1800-luvulta peräisin olevalla reseptillä? Tapahtuman kunniaksi myymälän pihassa on pomppulinna sekä muuta kivaa lapsille | Kauppatie 25 Yli-Lauroselan talomuseo | Kulttuuripyöräilyreitin varrelta löytyy useita kaksifooninkisia pohjalaistaloja. Niistä vieraille ovensa avaa Yli-Lauroselan talomuseo. Yli-Laurosela on yksi talonpoikaisarkkitehtuurin merkittävimmistä monumenteista. Talon erustupaan on rakennettu sympaattinen kahvila. Lapsille Kepparirata ja yli 70 Schleich-hevosen näyttely. Ilmajoki-opiston soittokunta esiintyy klo 10 | Museopolku 2 Ilmajoen museo | Ilmajoen museo on yksi maamme vanhimmista paikallismuseoista. Laajassa kokoelmassa on noin 15 000 esinettä. Erikoisuuksiin lukeutuvat muun muassa Könnin kellomestareihin sekä Nuijasotaan ja Jaakko Ilkkaan liittyvät esineet. | Ilkantie 16 Koskenkorva museo ja Könnimuseo | Koskenkorvan kylässä, viinatehtaan juurella ja Koskenkorvan tilalla sijaitsevat Koskenkorvan perheen ylläpitämät yksityiset museot: Koskenkorva museo ja Könnimuseo. Pihapiirissä myös kahvila, jossa tarjotaan koskenkorvalaisia herkkuja. Päivä huipentuu Rehupiiklesin klo 18 alkavaan konserttiin, johon liput myydään erikseen. | Trahteerintie 3 Kirkkomuseo | Kirkkomuseon kalleuksiin kuuluvat keskiaikaiset pyhimyspatsaat sekä kautta aikain ensimmäinen suomenkielinen raamattu vuodelta 1642 | Ilkantie 16 Aallon patteriston perinnetalo | Aallon patteriston perinnetalo vaalii tuoreempaa historiaa: talvi- ja jatkosotaan liittyvää arkistoa ja esineistöä | Ilkantie 16 Ilmajoen seurakunta | Siunauskappeli hiljentymistä ja lepohetkeä varten. Ohjatut hiljentymishetket klo 11, 13 ja 15. Lisäksi tapuli toimii Yhteisvastuuvarikkona, jossa tarjolla pientä ”drive-in” pyörähuoltoa. Vapaaehtoinen huoltomaksu. Seurakunnan työntekijöitä paikalla, juomatarjoilua ja lapsille rastirata | Kirkkotie 18 Perhetalo Aurinkoinen | Perhetalo Aurinkoinen toimii vanhassa kauppakartano Ruovalassa, jonka Ilmajoen käsi- ja taideteollisuusoppilaitoksen korjausrakentajaopiskelijat ovat saattaneet uuteen kukoistukseen. Avoimet ovet ja mehutarjoilu | Rouvala | Könnintie 27 B Kulttuurikeskus Herrala | Kulttuurikeskus Herrala on paitsi vanha kansakoulu myös mitä upein rakennusperintökohde. Etelä-Pohjanmaan kotiseutu- ja museoyhdistys myönsikin vuonna 2011 Ilmajoen kunnalle rakennusperintöpalkinnon tunnustuksena Herralan päärakennuksen hienovaraisesta ja ennallistavasta kunnostamisesta. Kulttuurikeskuksen salissa voi tutustua Arabian kahvikuppinäyttelyyn | Könnintie 27 A Opetuspäiväkoti Pääskysaari | Päiväkoti Pääskysaari on Korpisaaren Säätiön ylläpitämä yksityinen päiväkoti Ilmajoella. Tule tutustumaan toukuussa 2021 avattuihin tiloihin | Ilmajoentie 527 Toimintatalo | Ilmajoen uusi toimintatalo otettiin käyttöön keväällä 2021. Tule tutustumaan uusiin tiloihin. Myös kahvila palvelee | Seppälänkuja 1 ABC Ilmajoki | Jussi Niukkalan valokuvanäyttely | Kauppatie 15 Ilmajoen kirjasto | Tietokilpailu kirjaston pihalla. Lisäksi kirjasto sponsoroi tapahtumaan lastenpassin arvontapalkinnot eli kolme Lauroselan talon kummituksista kertovaa lastenkirjaa nimeltä ”Vanhan maatalon salaisuus” | Museopolku 1 -------- Seitsemän sillan kulttuurireittiin voi tutustua myös omatoimisesti milloin tahansa moibiilisovelluksen avulla, jossa reitin varrelta löytyvät 70 kulttuurikohdetta esitellään kuvin ja tarinoin. Lisätietoja <a href="https://l.facebook.com/l.php?u=http%3A%2F%2Fwww.visitilmajoki.fi%2Freitisto%3Ffbclid%3DIwAR3ao3LP4p4ij9RD7f01mdJ9tp3gbr6En9hcmZox4DUeNW67Kg3q8JxkuB0&h=AT2uBVMT_uarcqsMjrJhUi_lRnMF5_IDltJ6Wx6lQQw56ugco5GG4u4tnWZEuZWkJvxIs5wQbMtu0O89NBNTB9_SrB28bL_YHass5-kmI893zkp7ZU8B_HXe0PRWwLPiug&__tn__=q&c[0]=AT3zGNh0JzAs0TXk8vmDL7gggcrNvtZoxwz-xoyaob6ouWCCgKGvxrzRsrI-H8FZejmKY0-S-al6UfTeu_lN6oE3Ckv8Jm_zDa60v1CIP-gtAVrcTD9uNiBZJoK63siT5413-EBX1yWbUwNBO6Z-2DU9mrlc3EEu8RE17xNgrfbdQMTQkw">www.visitilmajoki.fi/reitisto Päivää ovat organisoimassa Visit Ilmajoki, Liiverin Kylille-hanke ja Ilmajoen kulttuuripalvelut yhteistyössä ilmajokisten yhdistysten, yritysten sekä muiden toimijoiden kanssa. Tapahtuma on osa Euroopan kulttuuriympäristöpäiviä.
Tänä vuonna reitiltä löytyy runsaasti ohjelmaa erityisesti lapsille.
Flyy­ge­li­fes­ti­vaa­li: Pia­non ke­sä­aka­te­mian pää­tös­kon­sert­ti
Pianisti Teppo Koiviston luotsaama Taideyliopiston Sibelius-Akatemian Seinäjoen yksikön pianon kesäakatemia houkutteli tänä vuonna runsaasti hakijoita sekä Suomesta että ulkomailta. . Kurssin viikon mittainen aherrus päättyy Pianon kesäakatemian opiskelijoiden päätöskonserttiin Kalevan Navetan Hugo-salissa lauantaina 7.8. klo 15. Konserttiin on vapaa pääsy. Konsertti avaa samalla viikonlopun Flyygelifestivaalin, joka jatkuu sunnuntaina 8.8. Schubert-sunnuntailla. Turvallisuus: Konsertissa on rajoitettu yleisökapasiteetti, ja noudatamme alueen koronarajoituksia kaikissa toimissamme.
Pianon kesäakatemian opiskelijoiden päätöskonsertti
Taideyliopiston Sibelius-Akatemian Seinäjoen yksikkö
Liput 15/11,50/7€ ennakkoon Ticketmasterista tai ovelta, jos lippuja on jäljellä.
Flyy­ge­li­fes­ti­vaa­li: Schubert-​sunnuntai
Konsertissa Sibelius-Akatemian nuoret jousisoittajaopiskelijat Aino Yamaguchi, Julie Svacinova, Oona Koivukangas sekä Kaapo Kangas esittävät yhdessä pianisti Teppo Koiviston kanssa Schubertin tunnetuimpiin kamarimusiikkiteoksiin lukeutuvan Forelli-kvinteton. Ohjelma: Franz Schubert: Forelli-kvintetto A-duuri D. 667 1. Allegro vivace 2. Andante 3. Scherzo. Presto 4. Tema con variazione. Andantino 5. Finale. Allegro giusto Teppo Koivisto, piano Aino Yamaguchi, viulu Julie Svacinova, alttoviulu Oona Koivukangas, sello Kaapo Kangas, kontrabasso Schubert-sunnuntai on osa viikonlopun kestoista Flyygelifestivaalia, johon kuuluu myös lauantaina 7.8.2021 klo 15 Pianon kesäakatemian päätöskonsertti. Lisätiedot lauantain konsertista. Turvallisuus: Konsertissa on rajoitettu yleisökapasiteetti, ja noudatamme alueen koronarajoituksia kaikissa toimissamme.
Flyygelifestivaali on kahden konsertin sarja Seinäjoella elokuun alussa.
Kaupunginjohtaja Jaakko Kiiskilän tervehdys ¤ Laulua Charlotta Saari, Petri Ritari, Anni Pellikka, Jussi Ojala, Jonna Pirttijoki ¤ Yllätysvieras ¤ Kulttuuristipendien jako ¤ Vuoden Nuori ¤ Lions-kuulumisia ¤ Sydäniskurin toimintaesittely ¤ Yhdessäoloa ¤ T E R V E T U L O A ! T. Seinäjoen Lions-klubit
VIIHTEELLINEN TAPAHTUMA KESKUSTORILLA 14.8. klo 12-16
{"fi":"Tapahtumaan ei tarvitse ilmoittautua.","sv":"","en":""}
Kesäseikkailu Ylistaron Alapään nuorisoseuralla
Tervetuloa tanssimaan ja musisoimaan tanssitaiteilija ja -pedagogi Viivi Sjöblomin ja muusikko Terhi Sjöblomin kanssa torstaina 15.7. klo 17.00-19.00 Ylistaron Alapään nuorisoseuralle! Tässä laadukasta lastenmusiikkia ja tanssitaidetta yhdistävässä esityksessä päästään nauttimaan harmonikan sulosoinnuista ja sukeltamaan mukaan kesäisiin lauluihin ja tansseihin. Esitys on värikäs, vauhdikas ja iloinen. Se tempaa sinut mukaan uimaretkelle ja antaa kesäsään yllättää. Teos on saanut inspiraatiota kansanmusiikista ja 80-luvun lastenohjelmien estetiikasta. Teos sai ensi-iltansa Vaasan taiteiden yönä 2020. Tulevana keväänä ja kesänä 2021 teos tekee laajan kesäkiertueen Pohjanmaan, Etelä-Pohjanmaan ja Keski-Pohjanmaan alueella sekä kiertää päiväkoteja Vaasan alueella. Tuokio on suunnattu 7-vuotiaille sekä nuoremmille perheineen. Kesto on n. 30 min Teosta ovat tukeneet Etelä-Pohjanmaan kulttuurirahasto ja Pohjanmaan tanssin aluekeskus. Esiintyjät: Viivi Sjöblom on Mustasaaressa asuva tanssitaiteilija, joka valmistui tanssipedagogiksi Tukholman Dans och Cirkushögskolanista vuonna 2017. Viime vuodet Viivi on toiminut tanssin parissa Pohjanmaan alueella. Terhi Sjöblom on Sibelius-Akatemiasta valmistunut musiikin maisteri. Terhi on esiintynyt ja kilpaillut ympäri Eurooppaa. Tällä hetkellä Terhi toimii harmonikansoiton lehtorina Vantaan musiikkiopistossa. Muu ohjelma: MLL Ylistaro rakentaa pihamaalle keppariradan sekä polkuautoradan. Tapahtumassa on kahvio. Koronasta: Esitys on sisätiloissa, joten suosittelemme kasvomaskin käyttöä. Tiloista löytyy käsienpesupaikkoja ja käsidesiä.
Tanssitaiteilija ja -pedagogi Viivi Sjöblomin ja muusikko Terhi Sjöblomin tanssi- ja musiikkituokio koko perheelle
Ylistaron Alapään nuorisoseura, Alapääntie 327, 61430 Isorehto Ylistaro, Seinäjoki
KUVATAIDENÄYTTELY: NÄIN SEN NÄIMME – POHJALAISTAITEILIJAT OPETTAJINA
Lappajärven valtakunnallinen kuvataideleiri 50 vuotta Näin sen näimme – pohjalaistaiteilijat opettajina Näin sen näimme -näyttelyn Näyttelyn teokset on suurelta osin saatu lainaksi Nelimarkka-museossa säilytettävästä Pohjalaistaiteilijoiden kokoelmasta. Leirin teeman kehittivät tämänvuotiset opettaja Elina Försti ja Ritva Lindberg. Heidän lisäkseen näyttelyn koostamiseen on osallistunut ja ripustamisesta vastaa Nelimarkka-museon museotoimenjohtaja Elina Alkio. Nelimarkka-museo on vuodesta 2020 toiminut Etelä-Pohjanmaan taiteen alueellisena vastuumuseona, jonka tehtävänä on edistää maakunnan kuvataiteen saavutettavuutta, kertoo Elina Alkio. Eräs tapa ovat alueen kuntiin järjestettävät kiertonäyttelyt, jollainen tuleva näyttely Lappajärven Galleria LappaVillassa on. Kiertonäyttelytoimintaa järjestetään pääasiassa sellaisten kuntien kanssa, joilla ei ole taidemuseota tai -keskusta, mutta löytyy sopiva tila ja siihen sopiva näyttelykokonaisuus. Vastuumuseon tehtävänä on avustaa alueensa kuntia taidetta koskevissa kysymyksissä. Uutena tehtävänä on julkisen taiteen hyvien käytäntöjen edistäminen ja prosenttiperiaatteesta tiedottaminen omalla alueella. Museolta on syksyllä tulossa kuntiin julkisen taiteen tietopaketti, jossa selvitellään, miten kunnat voivat suosia taidetta alueellaan. - Taide kuuluu kaikille ja haluamme että kaikki pääsevät taiteesta osallisiksi asuinpaikasta riippumatta. Tästä syystä teemme tiivistä yhteistyötä alueen koulujen kanssa. Museon toimintaa tukeva Nelimarkka-rahasto on vuodesta 2016 alkaen avustanut koululaisvierailuja korvaamalla kouluryhmien matkakulut museoon kokonaisuudessaan. Normaaliaikana museossa vierailee useita kymmeniä kouluryhmiä ympäri Etelä-Pohjanmaata. Kouluvierailuihin sisältyy näyttelyopastus ja lapset pääsevät myös itse tekemään taidetta työpajoissa, kertoo Elina Alkio. Elina Alkio tuli Nelimarkka-museoon ensimmäisen kerran vuonna 2014. Työskenneltyään välillä muualla hän palasi kuluvan vuoden tammikuussa museonjohtajaksi Alajärvelle. Alkiolla on pohjalaisjuuret, vanhemmat ovat Kauhajoelta. Näin sen näimme – pohjalaistaitelijat opettajina -näyttelyyn tulee 14 taiteilijan töitä yli viideltä vuosikymmeneltä. Työt edustavat monia eri tekniikkoja perinteisestä öljyvärimaalauksesta ja akvarelleista serigrafioihin, väriliitutöihin ja sekatekniikalla valmistettuihin töihin. Kokonaan oma lajinsa ovat ikonit, joita on saatu lainaksi Saara-Liisa Perän perheeltä. Pohjalaistaiteilijoiden kokoelmista on saatu lainaksi töitä Veli Ekroosilta, Oiva Polarilta, Seppo Tanniselta ja Pentti Uusikylältä. Lappajärven kunnan kokoelmista on lainattu Oiva Polarin ja Leo Ackleyn työt sekä Markku-Tapani Hakalan töitä. Yksityisistä kokoelmista on saatu Marra Lampin, Heikki Mäkituurin, Nina Nahkalan ja Jaakko Valon töitä. Lisäksi edustettuina ovat tämän vuoden opettajat Elina Försti ja Ritva Lindberg. Näyttelyn faktat Avajaiset perjantaina 2.7. klo 15. Kaikki tervetulleita. 3.-31.7. näyttely avoinna ke-la. Keskiviikosta perjantaihin klo 12-18 ja lauantaina klo 10-16. Näyttely on maksuton ja avoin kaikille. Galleria Lappa-Villa on Lappajärven Ala-Sepässä, Luukerintie 7.
Lappajärven 50. valtakunnallisen kuvataideleirin kunniaksi koottu näyttely esittelee leirillä kautta vuosien opettaneiden pohjalaistaiteilijoiden töitä.
{"fi":"Liput kannattaa ostaa etukäteen. Katsomossa myös esteettömiä paikkoja ja invavessa löytyy nuorisoseuran puolelta.","sv":"","en":""}
Isoäiti Kaarina lähtee kolmen lapsenlapsensa ja vasikan kanssa Karjalasta evakkoon samaan aikaan kun eteläpohjalainen Hakalan perhe hyvästelee sotaan lähtevän isän ja isoveljen. Kohtalo tuo nämä perheet yhteen, kun evakot ohjataan majoitumaan Hakalan tilalle. Perheet jakavat keskenään ilot, surut, pelot - ja uutiset. Vaikka ollaankin kaukana taistelukentiltä, ei sota jätä ketään rauhaan. Näytelmän ovat käsikirjoittaneet Jyrkän omat taiturit, Jaana Jokinen ja Justiina Kaleva. Lippu 23 euroa sisältäen väliajalla kahvin/mehun/teen ja pullan. Näytelmän arvioitu kesto väliajan kanssa on noin 2h.
Miltä tuntuu jättää koti? Millaista on, kun joutuu luopumaan kaikesta? Näitä kysymyksiä käsittelee jatkosodan aikaan sijoittuva Evakon laulu.